Diari Oficial de la Generalitat Valenciana


Sumari del DOGV 9362, del 15-06-2022 (2022/5544)

ACORD de 27 de maig de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Josefa Besó Martí..
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9362

Data del DOGV
:   15-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5544


Data del document
:   27-05-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 27 de maig de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Josefa Besó Martí..  
  
 [2022/5544]  
Núm. d'expedient: ABI 437/2016.  
Causant: Josefa Besó Martí. DNI: \*\*\*\*143\*\*.  
Lloc i data de la defunció: Torrent (València), 4 d'agost de 2014.  
  
Últim domicili: Torrent (València).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de l'Ajuntament de Torrent de la defunció de Josefa Besó Martí, deutora tributària d'aqueixa entitat.  
En la documentació adjunta consta que la causant va fer testament, en el qual figura un DNI diferent de l'anotat en el certificat de defunció. Institueix hereus per parts iguals als seus fills, amb dret de representació en els seus respectius descendents i en defecte d'això amb el dret d'acréixer entre ells. A falta de tots ells institueix hereu al seu espòs, a qui llega l'usdefruit de tots els seus béns.  
L'espòs de la causant mor el 26 de desembre de 2004.  
Els fills renuncien a l'herència.  
Amb data 17 de novembre de 2016, es dicta Resolució de la directora general del Sector Públic, Model Econòmic i Patrimoni, per la qual s'ordena l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats previst en els articles 20 i següents de la Llei 33/2003, de 3 de novembre, de patrimoni de les administracions públiques.  
  
De les actuacions dutes a terme per aquesta direcció general, es constata que Josefa Besó Martí va estar empadronada a l'Ajuntament de Torrent.  
En el Jutjat de Primera Instància núm. 3 de Torrent, se segueix procediment d'execució hipotecària 1041/2017, respecte dels immobles de què era titular la causant.  
Revisada la documentació que hi ha en l'expedient, el DNI que consta en el certificat de defunció no coincideix amb el de la resta de documents. Sol·licitat aclariment al Registre Civil de Torrent, aquest certifica que el DNI correcte és: \*\*\*\*143\*\*. La data de defunció és el 4 d'agost de 2014.  
De totes aquestes actuacions resulta que, en principi, no consta l'existència de persones amb dret a heretar, per la qual cosa procedeix iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que estableixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat, disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atés el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, procedeix incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Josefa Besó Martí, d'acord amb el que estableixen l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre la causant i els béns i drets de la seua titularitat que s'estime necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la causant, al del lloc de la defunció i on estiguen la major part dels seus béns.  
  
Quart  
Obrir el termini per a presentar al·legacions o qualsevol informació, en relació amb els béns de la causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 27 de maig de 2022.- La directora general del Sector Públic i Patrimoni: Isabel Castelló García.